Panamaeidet

Panamaeidet er et eid mellom Det karibiske hav og Stillehavet. Grensen mellom Nord-Amerika og Sør-Amerika regnes tradisjonelt å gå her. Før staten Panama ble utskilt fra Colombia regnet man denne grensen fra Costa Ricas østgrense; senere har inndelingen ikke vært helt tydelig fastlagt. 

Eidet ble dannet for omkring 3,5 til 3 millioner år siden, i den pliocene tidsalder. Panamaeidet ligger i landet Panama, og er gjennomskåret av Panamakanalen. Som mange andre eid, har det stor strategisk verdi i forbindelse med transport til lands og til vanns.

Kategori:Panamas geografi
Kategori:Eid (landform)